Απαντά εκ νέου έπειτα από τις δριμείες αντιδράσεις που προέκυψαν από προηγούμενη απάντησή του προς την εφημερίδα «Πρώτο Θέμα», σχετικά με τους διορισμούς συγγενών του σε υπουργικά γραφεία και το Μαξίμου, ο γραμματέας της νεολαίας του ΣΥΡΙΖΑ, Ιάσονας Σχινάς – Παπαδόπουλος.

Ο γραμματέας της Νεολαίας του ΣΥΡΙΖΑ στη νέα του απάντηση που δημοσιεύεται στην Αυγή αυτή τη φορά νιώθει την ανάγκη να τoποθετηθεί για «ένα ζήτημα κατ αρχήν πολιτικό το οποίο επιχειρείται να εμφανιστεί προσωπικό».

Οφείλουμε λοιπόν να επαναφέρουμε τον ορθό λόγο απέναντι στο λαϊκισμό, την σπέκουλα και την διαστρέβλωση της πραγματικότητας» λέει και αυτή τη φορά δεν επικαλείται τους αγώνες των αριστερών προγόνων του. Αντίθετα, όπως ισχυρίζεται οι μετακλητοί υπάλληλοι αποτελούν τοποθετήσεις με ημερομηνία λήξεως, αφού πρόκειται για θέσεις ορισμένου χρόνου και επιλέγονται κατά κανόνα με πολιτικά κριτήρια.

«Κανένας διορισμός λοιπόν, κανένα ρουσφέτι. Είναι σαφές πως τον στενό κυβερνητικό σχεδιασμό καλούνται να υλοποιήσουν και να στηρίξουν άνθρωποι που χαίρουν της πολιτικής και προσωπικής εμπιστοσύνης του εκάστοτε υπουργού και του πρωθυπουργού. Εκτός εάν όσοι σήμερα καταγγέλλουν έχουν την απαίτηση να παραμείνουν οι δικοί τους ΕΚΛΕΚΤΟΙ στα κυβερνητικά επιτελεία την στιγμή που βάζουν τρικλοποδιές σε κάθε προσπάθεια της κυβέρνησης» τονίζει.

Ολόκληρη η νέα ανακοίνωση έχει ως εξής: